जयपुर। सज्जनगढ़ बायोलॉजिकल पार्क में रणथंभौर से शिफ्ट किए गए आदमखोर टाइगर उस्ताद को पार्क में आए हुए 123 दिन पूरे हो गए हैं। कभी इस शिफ्टिंग से परेशान बाघ ने खाना-पीना छोड़कर उदासी ओढ़ ली थी, लेकिन अब ये पूरी तरह सामान्य है। अब इसे रोज़ चिकन सूप दिया जा रहा है, जिसे ये बड़े चाव से पी रहा है।
आदमखोर बताए जाने के बाद सज्जनगढ़ शिफ्ट किए जाने के पूरे मामले को लेकर सज्जनगढ़ बायोलॉजिकल पार्क के उपवन संरक्षक वन्य जीव, उदयपुर के टीमोहन राज ने dainikbhaskar.com से बातचीत में बताया कि अब टी-24 की सेहत बिल्कुल ठीक है। गौरतलब है कि अपने परिवार से दूर किए जाने के गम में शुरुआती दिनों में इसने बिल्कुल मूवमेंट बंद कर दिया था और ज्यादा वक़्त सिर्फ लेटा रहता था।
खाने में दिया जा रहा है चिकन सूप और पांच किलो कीमा
टाइगर टी-24 को सज्जनगढ़ बायोलॉजिकल पार्क में मई 2015 को रणथंभौर से स्थानांतरित कर भेजा गया था। जहां नवंबर में उसकी तबीयत बिगड़ गई थी। टाइगर टी-24 को आहार नाल में रुकावट की वजह से उसे मल त्यागने में दिक्कत हुई थी। इसके चलते उसने खाना कम कर दिया था। डॉक्टर की टीम ने टाइगर टी-24 को खाने में चिकन सूप और पांच किलो कीमा खिलाने का डाइट चार्ट दिया था। इस डाइट चार्ट के बाद टी-24 की सेहत में सुधार है। वह अब बिल्कुल नॉर्मल व्यवहार कर रहा है।
आगे की स्लाइड में जानें कैसे होती है टाइगर टी-24 की निगरानी
hin_Deva hin_Deva hin_Deva hin_Deva hin_Deva